
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 839 

~~24 Νοεμβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
κοινότητας Νέας Πεντέλης (Ν. Αττικής) και επιβολή 
προκηπίου. 

Έγκριση τοπικού ρυμοτομικού σχεδίου στην εκτός 
του εγκεκριμένου ρυμοτομικού σχεδίου περιοχή 
του δήμου Σερρών (Ν. Σερρών) για τον καθορισμό 
χώρου Ειδικού Σχολείου και όρων και περιορισμών 
δόμησης αυτού. 

ΑΠΟΦΑΣΕΙΣ 

Κήρυξη έκτασης 1.976 γπ 2 ως αναδασωτέας στη θέση 
«Μαραθία» περιφέρειας οικισμού Γούριός δήμου 
Οινιάδων Ν. Αιτωλ/νίας.. 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Τροποποίηση του εγκεκριμένου ρυμοτομικού σχεδίου 
κοινότητας Νέας Πεντέλης (Ν. Αττικής) και επιβολή 
προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του Ν.Δ/τοςτης 
17.7.1923 «Περί σχεδίων πόλεων κ.λπ.» (Α'228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 99 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» 
(Α' 101), όπως αντικαταστάθηκε μετηνπαρ. 2του άρθρου 
7 του Ν. 2052/1992 «Μέτρα για την αντιμετώπιση του νέ¬ 
φους και πολεοδομικές ρυθμίσεις» (Α' 94). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 


4. Την 37/97 γνωμοδότηση του κοινοτικού συμβουλίου 
Νέας Πεντέλης (Ν. Αττικής). 

5. Την 126/98 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

6. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 

1 κρατικού προϋπολογισμού και του οικείου Ο.Τ.Α. 

7. Την 220/1999 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου της κοινότητας Νέας Πεντέλης (Ν. Αττικής) 
στα οικοδομικά τετράγωνα 1,2 και 142 με την μετατόπιση 
οικοδομικών και ρυμοτομικών γραμμών και την έγκριση 
πεζοδρόμων, όπως οι ρυθμίσεις αυτές φαίνονται στο σχε¬ 
τικό πρωτότυπο διάγραμμα σε κλίμακα 1:500, που θεω¬ 
ρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 19321/1999 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

1. Στο πρόσωπο των οικοπέδων οικοδομημένων ή μη, 
που βρίσκονται στην παραπάνω περιοχή, της οποίας τρο¬ 
ποποιείται το σχέδιο με το άρθρο 1 του παρόντος καταρ- 
γείται το προβλεπόμενο από το εγκεκριμένο σχέδιο προ¬ 
κήπιο και επιβάλλεται νέο πλάτους τεσσάρων μέτρων, 
όπως φαίνεται στο οικείο διάγραμμα. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 23 Σεπτεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του δή¬ 
μου Σερρών (Ν. Σερρών) για τον καθορισμό χώρου Ει¬ 
δικού Σχολείου και όρων και περιορισμών δόμησης 
αυτου. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με το 
άρθροβπαρ. 13του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1,2 και 3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (Ο.Κ.Χ.Ε) και άλλες σχετικές διατά¬ 
ξεις» (Α' 141) και με το άρθρο 1 (παρ. 3 και 4) του Ν. 
1772/1988 «Τροποποίηση διατάξεων του Ν. 1577/1985 
"ΓΟΚ” και άλλες σχετικές διατάξεις» (Α' 91). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 παρ. 2α του Ν. 2469/1997 
(Α'38). 

4. Τις 80/1998, 615/1998 και 979/1998 γνωμοδοτήσεις 
του δημοτικού συμβουλίου Σερρών. 

5. Την 84/πρακτ. 18/3.12.1998 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος Νο¬ 
μαρχιακής Αυτοδιοίκησης Σερρών. 

6. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

7. Την 298/1999γνωμοδότηση του Συμβουλίουτης Επι¬ 
κράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του δήμου 
Σερρών (Ν. Σερρών) για τον καθορισμό χώρου ανέγερ¬ 
σης Ειδικού Σχολείου, όπως φαίνεται με στοιχεία Ε, Ζ, Τ, 
Σ, Γ, Δ, Ε στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Δ/νσης 
Τ οπογραφικών Εφαρμογών με την 20452/1999 πράξη του 
και που αντίτυπό του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

Οι όροι και περιορισμοί δόμησης του παραπάνω χώρου 
ορίζονται ως εξής: 

α. Συντελεστής δόμησης: τριάντα πέντε εκατοστά 
(0,35). 

β. Μέγιστο ποσοστό κάλυψης: είκοσι πέντε τοις εκατό 
(25%) της επιφάνειας του. 

γ. Μέγιστο επιτρεπόμενο ύψος των ανεγερθησομένων 
κτιρίων: δέκα (10) μέτρα. 

δ. Πάνω από το μέγιστο επιτρεπόμενο ύψος επιτρέπε¬ 
ται η κατασκευή στέγης ύψους δύο (2) μ. 

ε. Τα ανεγερθησόμενα κτίρια πρέπει να απέχουν από το 
οπίσθιο όριο ΤΖ είκοσι (20) μέτρα τουλάχιστον και από τα 
πλάγια όρια δέκα (10) μέτρα τουλάχιστον. 

στ. Επιβάλλεται η δενδροφύτευση του ακάλυπτου χώ¬ 
ρου του γηπέδου προς την πλευρά του Νοσοκομείου. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 7 Οκτωβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. 1865 (3) 

Κήρυξη έκτασης 1.976 ιπ2 ως αναδασωτέας στη θέση 
«Μαραθία» περιφέρειας οικισμού Γουριάς δήμου Οι- 
νιάδων Ν. Αιτωλ/νίας. 

Ο ΓΕΝΙΚΟΣΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 
ντρωσης», όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λπ.» και ειδικότερα: α) του άρθρου 38 παρ. 1 και β) του 
άρθρου 41 παρ. 1. 

4. Τις με αριθμ. α) 160417/1180/8.7.80, β) 
182447/3049/24.9.80 και γ) 141823/4.2.83 διαταγές του 
Υπουργείου Γεωργίας. 

5. Τις διατάξεις των άρθρων 1 παρ. 1,2 παρ. 1δ, 5 παρ. 
3β, 6 παρ. 7 και 7 παρ. 2του Ν. 2503/97 «Διοίκηση, Οργά¬ 
νωση, Στελέχωση της Περιφέρειας». 

6. Την αριθμ. 4092/29.9.99 πρόταση του Δασαρχείου 
Μεσολογγίου περί κηρύξεως αναδασωτέας έκτασης. 

7. Την αριθμ. 186Γ.Γ./30.6.98 απόφαση του Γενικού 


Γραμματέα Περιφέρειας Δυτικής Ελλάδος «περί ανάθε¬ 
σης αρμοδιοτήτων», αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση με φυσική ή τεχνη¬ 
τή αναγέννηση και τη διατήρηση του χαρακτήρα της δα¬ 
σικής έκτασης, ώστε να αποκλεισθεί η διάθεση αυτής για 
άλλο σκοπό, την παραπάνω δημόσια δασική έκταση των 
1.976 γπ 2 που ήταν καλυμμένη από αείφυλλα-πλατύφυλ- 
λα και ανήκει στην κατηγορία των άρθρων 3 παρ. 2 και 4 
παρ. 1ε και 2βτου Ν. 998/79, που βρίσκεται στη θέση «Μα- 
ραθιά» περιφέρειας οικισμού Γουριάς Δήμου Οινιάδων 
και προσδιορίζεται από τα στοιχεία Α, Β, Γ, Δ, Α και έχει 
όρια: 

Ανατολικά: Με δημόσια δασική έκταση, 

Δυτικά: Με δημόσια δασική έκταση και αγρό, 

Βόρεια: Με δημόσια δασική έκταση, 

Νότια: Με δημόσια δασική έκταση, 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Οκτωβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

